Jaan Rebane (vaimulik)

Jaan Rebane (6. märts 1901 Uue-Põltsamaa vald, Viljandimaa – 22. juuni 1984 Karlstad, Rootsi) oli eesti vaimulik.

Ta õppis Pauastvere külakoolis ja Põltsamaa kihelkonnakoolis. Lõpetas Põltsamaa Reaalgümnaasiumi. Õppursõdurina võttis osa Vabadussõjast.Eesti Kirik,(nr.5) September 1951 Õppis Tartu Ülikooli usuteaduskonnas 1925–1936. Oli prooviaastal Kambjas, Koerus ja Põltsamaa Niguliste koguduses. Ordineeriti 20. oktoobril 1937 õpetajaks.

Oli aastatel 1937–1939 vikaarõpetaja Põltsamaal, 1939–1941 Audru Püha Risti koguduse õpetaja (14. jaanuaril 1940 valiti ta ainsa kandidaadina koguduse õpetajaks, sai 174 poolthäält 185-stJaan Rebane Audru pastoriks. Rahvaleht, 15. jaanuar 1940, nr. 12, lk 3) ning 1941–1944 Pärnu-Jakobi koguduse õpetaja. 

1944. aastal emigreerus Rootsi, kus oli aastatel 1945–1984 eestlaste õpetaja Värmlandis ning 1946–1984 Karlstadi koguduse asutaja ja õpetaja.Konrad Veem Eesti Vaba Rahvakirik Dokumentatsioon ja leksikon EVR Stockholm 1988

Karlstadi koguduse õpetajana oli ta 1970. aastatel tegutsenud väliseesti lauluraamatukomisjoni liige."Kiriku laulu- ja palveraamat", 1991, ISBN 9519555935

Viited

Kategooria:Audru Püha Risti koguduse vaimulikud
Kategooria:Pärnu-Jakobi koguduse vaimulikud
Kategooria:Tartu Ülikooli usuteaduskonna vilistlased
Kategooria:Organiseerumatute Büroo liikmed
Kategooria:Põltsamaa Ühisgümnaasiumi vilistlased
Kategooria:Vabadussõja veteranid
Kategooria:Eestlased Rootsis
Kategooria:Sündinud 1901
Kategooria:Surnud 1984